Diari Oficial de la Generalitat Valenciana


Sumari del DOGV 6021, del 26-05-2009 (2009/5805)

Notificació a Grupo Hispania 96, SL. Expedient número PL 75/08.
---------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5805


Data del document
:   14-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Grupo Hispania 96, SL. Expedient número PL 75/08. [2009/5805]  
Pel fet d'haver resultat infructuoses les gestions realitzades per a efectuar la notificació dirigida a Grupo Hispania 96, SL, al domicili que figura en l'expedient per a l'homologació i Pla de reforma interior Los Almendros, a Orihuela, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge va adoptar en data 19 de gener de 2009 la resolució que tot seguit es transcriu:  
"Vist el projecte d'homologació i Pla de reforma interior Los Almendros del municipi d'Orihuela, promogut per Grupo Hispania 96, SL, i de conformitat amb els següents,  
Antecedents de fet  
Primer. L'Ajuntament, per Decret de l'Alcaldia de 16 de novembre de 2000, va acordar l'exposició pública d'aquest per un termini de vint dies, cosa que es va verificar mitjançant anuncis en el Diari Oficial de la Generalitat Valenciana, de 13 de desembre de 2000 i en el diari La Verdad de 7 de desembre de 2000.  
Després del pertinent període d'exposició pública en què es va presentar una alternativa tècnica en competència i 11 al·legacions, desestimades (excepte una d'aquestes parcialment quant a la titularitat d'una parcel·la) i sobre les quals hi ha informes tècnics municipals, l'Ajuntament, en sessió plenària de 27 de novembre de 2001, va aprovar provisionalment l'homologació i Pla de reforma interior esmentats, com també el programa d'actuació integrada a què acompanyen, a favor de l'alternativa tècnica original.  
Segon. La Comissió Territorial d'Urbanisme, en sessió celebrada el dia 30 d'octubre de 2003, i en relació a l'expedient de referència, va adoptar l'acord següent:  
"A la vista de la petició formulada per l'Ajuntament, per mitjà d'un escrit de data 27 d'octubre de 2003, la Comissió Territorial d'Urbanisme acorda retirar l'expedient de l'ordre del dia i deixar-lo pendent de resolució fins que s'esmenen les observacions formulades per la Comissió Informativa d'Urbanisme."  
Tercer. En compliment de l'esmentat acord, el Servei Territorial d'Ordenació del Territori d'Alacant, el 30 d'octubre de 2003, va remetre a l'Ajuntament un requeriment del tenor següent:  
"En relació amb l'expedient més amunt indicat, i una vegada examinada la documentació aportada, la Comissió Informativa en sessió de 23 d'octubre de 2003 acorda deixar pendent de resolució l'expedient, atés que hi ha obstacles perquè puga considerar-se conforme a l'article 40 de la LRAU basats en les observacions següents:  
- S'ha d'aportar un document de refosa que permeta reemplaçar en l'instrument de planejament vigent les determinacions modificades. En particular, cal aportar la fitxa de planejament i gestió del sector PAU 8 Sud pendent d'homologar (Resolució de conseller d'Obres Públiques, Urbanisme i Transports de 18 de desembre de 2002), vigent i modificada.  
- En la fitxa de planejament del sector s'han de citar tots els usos (global, compatibles i prohibits) i aclarir si el 5% de tolerància es refereix als compatibles.  
- Caldrà justificar el compliment d'estàndards de xarxa secundària segons el RPCV com també les condicions de qualitat en les zones verdes proposades (accessos, diàmetre de 12 m).  
- Han d'observar-se en els documents de planejament que formen part de l'expedient les incidències de la cartografia temàtica editada per la Conselleria d'Obres Públiques, Urbanisme i Transports, en compliment de l'Ordre de 8 de març de 1999 d'aquesta Conselleria, i indicar les incidències i les conclusions sobre l'àmbit de planejament que se'n deriven.  
- Atesa l'entitat de l'actuació, que des del mateix Pla general se sotmet a Pla de reforma interior, s'hauran d'aportar els certificats dels organismes competents sobre la suficiència i la capacitat de la xarxa d'aigua potable i de clavegueram.  
- Per afectar l'actuació a la redelimitacion de l'àmbit, que inclou terrenys del sector limítrof, s'ha d'aportar la notificació als propietaris afectats."  
L'esmentat requeriment va ser notificat a l'Ajuntament d'Orihuela en data 19 de novembre de 2003, sense que fins a la data l'Ajuntament haja aportat la documentació requerida.  
Quart. Per escrit del Servei Territorial d'Ordenació del Territori d'Alacant de data 18 de juliol de 2008 es va comunicar a l'Ajuntament que continuaven sense esmenar-se les deficiències comunicades amb anterioritat, que l'expedient estava paralitzat per aquest motiu i se li advertia que "fins que no es complete la documentació en els termes assenyalats l'expedient seguirà paralitzat, per la qual cosa, de conformitat amb el que estableix l'article 92 de la Llei de règim jurídic de les administracions públiques i del procediment administratiu comú, se li adverteix que transcorreguts tres mesos es produirà la caducitat de l'expedient, amb l'arxiu de les actuacions".  
Consta en l'expedient que l'esmentat escrit va ser notificat a l'Ajuntament d'Orihuela en data 27 de juliol de 2008, sense que fins a la data conste la presentació de la documentació requerida.  
Cinqué. La Comissió Territorial d'Urbanisme d'Alacant, en sessió de data 16 de desembre de 2008, va acordar proposar al conseller de Medi Ambient, Aigua, Urbanisme i Habitatge declarar la caducitat del procediment d'aprovació definitiva de l'homologació i Pla de reforma interior del sector Los Almendros del municipi d'Orihuela, amb el consegüent arxiu".  
Fonaments de dret  
Primer. L'article 92 de la LRJAP estableix el següent:  
"1. En els procediments iniciats a sol·licitud de l'interessat, quan es produïsca la paralització per causa imputable a aquest, l'administració l'advertirà que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat. Contra la resolució que declare la caducitat procediran els recursos pertinents.  
2. No podrà acordar-se la caducitat per la simple inactivitat de l'interessat en el compliment de tràmits, sempre que no siguen indispensables per a dictar una resolució. Aquesta inactivitat no tindrà un altre efecte que la pèrdua del dret a l'esmentat tràmit.  
3. La caducitat no produirà per si mateixa la prescripció de les accions del particular o de l'administració, però els procediments caducats no interrompran el termini de prescripció.  
4. Podrà no ser aplicable la caducitat en el cas que la qüestió suscitada afecte l'interés general, o siga convenient suscitar-la per a la seua definició i esclariment".  
En el cas que ens ocupa es donen les circumstàncies perquè procedisca la resolució que declare la caducitat del procediment d'aprovació definitiva, amb el consegüent arxiu de les actuacions.  
Segon. El conseller de Medi Ambient, Aigua, Urbanisme i Habitatge és competent per a declarar la caducitat del procediment d'aprovació definitiva del Pla parcial proposat d'acord amb el que estableix l'art. 6 del Decret 162/2007, de 21 de setembre, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals esmentats i la resta de general i pertinent aplicació, conforme a l'acord de la Comissió Territorial d'Urbanisme, resolc:  
Declarar la caducitat del procediment d'aprovació definitiva de l'homologació i Pla de reforma interior del sector Los Almendros del municipi d'Orihuela (Alacant).  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercitar qualsevol altre recurs que considere oportú."  
Aquesta notificació és transcripció exacta de la resolució original que consta en l'expedient.»  
València, 14 d'abril de 2009.- El director general d'Urbanisme: José M. Selva Ros.